顧曾唯

顧曾唯（），字一貫，號鲁斋，直隸蘇州府吳江縣人，民籍，明朝政治人物。

 生平 
嘉靖二十八年（1549年）己酉科應天府鄉試第三名舉人。嘉靖三十二年（1553年）中式癸丑科會試第一百二名，三甲第一百四十三名進士。兵部观政，授浙江金华知县，三十六年八月选授浙江道試御史，三十七年二月實授。巡按广西，赶走久留境内的安南贡使。以祖父年老請告归《苏州府志》：顾曾唯字一贯，同里人，嘉靖三十二年进士，授金华知县。县故倚郭，里甲困于供亿，曾唯悉裁冗费。性廉明，庭无留狱。倭寇温台，有自白马騣岭入永康、武义境者，曾唯督民兵守要害，倭不敢犯。县学素隘，为买地拓之。遷御史，巡按广西，奏遣安南贡使之久留境上者。宗室有犯法者，抗章锢之，自是豪右屏迹。以大父年高请告归。曾唯性友爱，推故庐与族人共居，至四五世犹不改云（乾隆志）。从弟曾贯字一之，深于易，教授生徒，远近宗之。。家居時吳中遭遇倭寇之乱，又苦水灾，曾唯上御倭策及赈荒议，多见施行，甚得鄉人依赖。嘉靖四十五年持祖母董氏喪，俱恪尽禮儀，未及禫而卒，享年四十九。所著有《西台奏議》《易说》及诗集数十卷。

 家族 
曾祖顧寬；祖父顧綱；父顧文藻，母周氏。慈侍下。兄曾德、弟曾学、曾約、曾孝、曾第、曾可、曾忠。

参考文献

Category:顧姓
Category:吴江人
Category:嘉靖二十八年己酉科應天鄉試舉人
Category:明朝兵部觀政
Category:明朝金華縣知縣
Category:明朝浙江道監察御史